runetrust/blame-folketinget-dk huggingface dataset:
Kim Edberg Andersen (NB), 2023-11-23:
Det er jo supernemt for Nye Borgerlige, for vi har altid sagt, at gode forslag støtter vi.
Det er et godt forslag.
Selvfølgelig er det det.
Så er jeg jo boomergammel nok til at blive forvirret, når man siger, at man bliver udvekslingsstudent, mens man sidder og kigger på sin pc hjemme i Nørre Snede.
Det kan åbenbart fungere nu.
Jeg var heldig nok til at være udvekslingsstuderende og rent faktisk komme ud og se et fremmed land.
Så ja, vi kan få nogle gode uddannelser.
Til de unge mennesker, som sidder her, vil jeg sige: Tag ud og oplev det.
For alt andet lige bliver det nok en bedre udvekslingserfaring, end hvis man sidder og gør det hjemme fra sit soveværelse.
Men naturligvis støtter vi et godt forslag, og det er et godt forslag.
Tak for ordet.
Tak for det.
Jeg tror, det kommer lidt an på, hvor man stiller sig i debatten.
Det er sådan en hønen eller ægget-diskussion.
Forslagsstillerne spørger, om vi ikke kan få flere sygeplejersker ved at lægge sygeplejerskeuddannelserne nogle steder, hvor vi har nogle mennesker, der vil være sygeplejersker.
Så er der en argumentation for, at vi har fyldte studier her, men lukker andre studier lige uden for byerne.
Spørgsmålet er jo, om ikke bare vi må til at erkende, at unge mennesker ikke er særlig mobile, og at de ikke vil flytte sig ret langt.
Der er jo unge mennesker.
Vi har lige lavet en fgu-aftale med 43.000, der står uden for arbejdsmarkedet, så vi har jo unge mennesker at rekruttere fra.
Jeg ved f.eks., og det er bare fra mig selv,
Det har vi så fået afslag på; det måtte vi så heller ikke.
Måske skal vi hæve den her debat op og sige, at vi skal tænke det her anderledes.
Jeg er enig i, at vi får et rekrutteringsproblem; der bliver færre unge mennesker.
Men jeg er også enig med forslagsstillerne i, at en del af løsningen jo faktisk kan være at lægge uddannelser de steder, hvor mennesker er.
For jeg tror, at man kommer til at finde ud af, at det, der er problemet, er, at vi er knap så mobile længere.
Og at vi, hvis vi først er mobile, flytter til en storby, og så ikke flytter tilbage igen.
For mig var det ikke så meget en land og by-diskussion.
Det er også en aktuel ting, kan man sige, for vi ved, de ikke flytter tilbage.
Men det er jo bare faktabaseret, at i Nordjylland har vi f.eks. manglet læger i årevis, indtil vi fik vores egen lægeuddannelse, og nu kan vi allerede se, at i 2035 knækker kurven oppe ved os.
Så det er jo faktabaseret.
Vi har noget historik, der viser, at hvis vi flytter uddannelser ud i Danmark, løser vi i hvert fald lokalt de problemstillinger, vi har på de områder.
Det er nok der, hvor jeg synes godt om Danmarksdemokraternes forslag, selv om jeg skulle købe ind på præmissen om det andet også.
Der er flere forskellige faktorer, der spiller ind, og en af dem kunne jo være at gøre, som Danmarksdemokraterne beder om i dag, og flytte uddannelserne ud og så håbe på, at der er nogle lokale, der gerne vil uddannes.
Christina Egelund (M), 2023-11-23:
Jeg er helt enig i, at der sker rigtig mange positive ting, også uden for de store byer, på uddannelsesområdet, hvor ting faktisk sker, fordi nogen sætter sig for, at der skal ske positive ting.
Jeg vil nævne Esbjerg; spørgeren nævnte selv Nordjylland, som jeg jo ved spørgeren kommer fra, og det gør jeg også selv.
Hvis vi ser på Esbjerg, slår lokale kræfter sig sammen, sætter nogle ambitioner, sætter ressourcer bag og lykkes faktisk med positive ting.
I Kalundborg, som jeg besøgte i mandags, har man et fantastisk samarbejde på tværs af kommune, det lokale erhvervsliv og uddannelsesinstitutioner og får ting til at ske, på trods af hvad man måske ville kunne filosofere sig frem til, hvis man bare sad og kiggede på et regneark.
Så selvfølgelig kan ting ske; det er jeg fuldstændig enig i.
Og så er jeg selvfølgelig enig i, at vi skal løse problemerne.
Rasmus Stoklund (S), 2023-11-23:
Tak, formand.
Det er vigtigt med gode muligheder for at uddanne sig i hele Danmark.
Mange unge ønsker at blive i den landsdel, hvor de er født og opvokset, mens andre ønsker at søge mod de store byer.
Dertil kommer folk, som midt i deres arbejdsliv ønsker at skifte spor, og også for dem er det vigtigt, at omskolingen kan hænge sammen med familieliv og andre forpligtelser.
De senere år er der blevet oprettet mange uddannelsespladser uden for de store byer.
Det er positivt og afgørende for, at erhvervsliv, skoler, plejehjem osv. kan rekruttere veluddannet arbejdskraft.
Så sent som i sommer åbnede den nye læreruddannelse i Hillerød med flotte søgetal, og der er åbnet nye pædagoguddannelser i Tønder og Holbæk.
I hele Danmark er det imidlertid stadig væk et problem, at ungdomsårgangene er små.
Vi har brug for, at så mange som muligt tager de uddannelser, som er vigtige for velfærdsinstitutionerne, og derfor støtter Socialdemokratiet ikke forslaget.
Men vi finder det afgørende, at vi fastholder de forbedrede økonomiske vilkår, ikke mindst det forhøjede taxameter, som udløses, når man opretter uddannelser uden for de store byer.
Christina Egelund (M), 2023-11-23:
Jeg ved ikke lige helt, hvad spørgsmålet var, men der blev sagt mange forskellige ting.
Noget af det er jeg enig i, og noget af det er jeg ikke enig i.
Jeg tror, at man skal passe på med at generalisere om en hel ungdomsgeneration, når der bliver sagt, at unge mennesker ikke er mobile.
Det tror jeg er rigtigt for nogle, og jeg tror, at for andre er det forkert.
Altså, jeg kender også unge, som er villige til at rejse til den anden side af jordkloden for at skabe sig det liv, de gerne vil have, og så er der jo nogle, som helst vil blive i det område, hvor de er født og opvokset.
Sådan er vi jo heldigvis som mennesker forskellige.
Politik, og det siger spørgeren jo også, er en konstant afvejning af alle mulige forskellige legitime hensyn.
Der er et hensyn her, som vi diskuterer her, og som handler om balancen mellem land og by og at sikre, at der også er reelt gode vækstbetingelser uden for de fire store byer.
Det er et hensyn, som jeg synes er vigtigt.
I det her konkrete tilfælde står det så over for hensynet til, at vi faktisk skal evne at uddanne og dermed jo rekruttere centrale medarbejdere til vores velfærdssamfund.
Marlene Harpsøe (DD), 2023-11-23:
Mange tak til ordføreren fra Socialdemokratiet for at tilkendegive sin holdning til beslutningsforslaget.
Vi er jo i Danmarksdemokraterne selvfølgelig rigtig kede af at høre, at man ikke kan bakke op om vores forslag i forhold til at sikre, at der er uddannelser i hele landet.
Som ordføreren også er inde på, sker der i øjeblikket sådan nogle små ryk, og det gør der jo, fordi man sådan set politisk prioriterer det, men man prioriterer det bare ikke nok set med Danmarksdemokraternes øjne, og samtidig står vi jo med den her store udfordring i forhold til bl.a. sygeplejerskemangel.
Jeg er jo også selv sygeplejerske, og jeg kan se det ude på de forskellige sygehusafdelinger.
Jeg var selv i klinikforløb, på første og andet semester, på Glostrup Hospital, og jeg vil bare sige, at den medicinske afdeling, jeg var på dengang, ikke eksisterer mere, for der mangler sygeplejersker; de manglede sygeplejersker til rent faktisk at kunne holde afdelingen kørende, så den måtte lukke.
Sørg for at flytte nogle flere uddannelser ud lokalt, så flere kan tage uddannelserne.
Rasmus Stoklund (S), 2023-11-23:
Jeg deler bekymringen, og det var jo også derfor, at vi i Socialdemokratiet gik til valg på, at vi var nødt til også at se på løn- og arbejdsvilkår i den her sammenhæng.
For noget af det, som mange, ikke mindst relativt nyuddannede sygeplejersker, har peget på, er for dårlige vilkår.
Og det er jo derfor, at man i øjeblikket har forhandlinger om bl.a. løn- og arbejdsvilkår, også for at gøre det mere attraktivt at uddanne sig til nogle af de fag, som er meget afgørende for velfærdssamfundet, f.eks. sygeplejersker.
Så vil jeg også sige, at der jo stadig væk er uddannelser, der bliver oprettet, og nye uddannelsespladser, der bliver oprettet uden for de store byer.
Det skal vi selvfølgelig bakke op om, og derfor skal vi også holde fast i den forbedrede økonomiske ramme, vi har skabt med både taxameter og grundtilskud.
Marlene Harpsøe (DD), 2023-11-23:
Jeg hører egentlig ordføreren sige, at man skal bakke op om at flytte velfærdsuddannelserne ud, så det er jo positivt.
I år var der 15.183 studerende, som blev optaget på en uddannelse i provinsen, og det er en stigning på 6 pct. sammenlignet med 2022.
Det går vel egentlig den rigtige vej, så hvornår er det, Socialdemokratiet har tænkt sig at lægge et konkret forslag på bordet i forhold til at flytte endnu flere uddannelser ud?
Rasmus Stoklund (S), 2023-11-23:
Faktisk er der jo ledige uddannelsespladser både i de store byer og uden for de store byer på en lang række af de uddannelser, som er vigtige for både erhvervsliv og velfærdsinstitutioner.
Så sent som i sommer åbnede der en læreruddannelse i Hillerød, og der er oprettet nye uddannelser, som startede op i 2022 og 2023 i hele Danmark, altså i Hjørring, Thisted, Sønderborg, Haderslev, Næstved, Slagelse, Tønder, Esbjerg, Holbæk, Kalundborg og som sagt i Hillerød.
Så der er virkelig åbnet mange nye uddannelser alene de sidste par år, også uden for de fire store byer.
Karin Liltorp (M), 2023-11-23:
Tak for ordet.
Tænk engang, hvordan teknologien har åbnet døre for os og gjort det muligt at bryde de fysiske barrierer, der tidligere begrænsede vores læring, altså at man kan sidde i Madrid eller i Delhi og deltage i forelæsninger om nanoteknologi direkte fra Københavns Universitet.
Ak ja, det havde jeg ikke forestillet mig, dengang jeg var en ung studerende i Hjørring.
Men inden jeg fortaber mig i det store perspektiv, de gode gamle dage og verdens forunderlige udvikling, vil jeg tilbage til det mere jordnære forslag.
Når vi nu har denne mulighed for at studere pr. langdistance, skal vi selvfølgelig benytte den.
Det betyder ikke, at vi skal afskaffe de gode gamle fysiske studiegrupper, for intet erstatter menneskeligt samvær og fællesskab.
Men den enorme fleksibilitet, der nu er mulig, synes jeg vi skal tage imod med kyshånd.
Så derfor støtter Moderaterne op om lovforslaget.
Sandra Elisabeth Skalvig (LA), 2023-11-23:
Tak for svaret.
Jeg er enig i, at vi skal være realistiske, når vi tager denne samtale.
Det synes jeg i hvert fald er relativt problematisk.
Christina Egelund (M), 2023-11-23:
Men det er jo ikke rigtigt, at vi ikke også åbner velfærdsuddannelser uden for de fire store byer.
Der er masser af eksempler – jeg nævnte nogle af dem i min indledende tale – på, at det faktisk sker.
Forskellen er bare, at vi ikke gør det med tvang, og det er jo, fordi vi anerkender, at der er et massivt rekrutteringsproblem med optag til velfærdsuddannelserne.
Jeg håber også, at det optager Danmarksdemokraterne, at det er et problem, hvis vi i fremtiden står et sted, hvor vi har endnu vanskeligere, end vi har i forvejen, ved at rekruttere lærere, rekruttere sygeplejersker, rekruttere socialrådgivere osv.
Det går ikke.
Altså, der er en eller anden realistisk logik, som jeg på en eller anden måde synes brister her.
Der kommer jo samlet set ikke flere studerende i Danmark af, at man flytter rundt på ledige studiepladser, når de er ledige i hele Danmark.
Man kan sige, at vi jo gjorde os fælles anstrengelser, da vi lavede en reform af universitetsuddannelserne tilbage i juni, hvor vi jo, også i høj grad på foranledning af spørgeren, skrev ind som incitamenter i de reformgreb, som vi så blev enige om, at f.eks. efterspørgslen, som jo udmønter sig i beskæftigelse, i højere grad også skal være styrende for udbuddet af uddannelser i forskellige dele af landet.
Katrine Robsøe (RV), 2023-11-23:
Tak for det.
Jeg tror, jeg kommer til at fortsætte lidt i samme spor.
Jeg er jo fuldstændig enig med ministeren og forslagsstillerne i, at det er vigtigt med uddannelse i hele landet, men jeg er også fuldstændig enig med ministeren i, at det jo ikke nytter noget bare at lukke pladserne i byerne, hvis ikke der så er unge mennesker, der rent faktisk gider at uddanne sig til lærer på nogle tomme pladser et andet sted.
Der er ingen af os, der vinder ved tomme stole et sted, hvis der er alt for mange, der egentlig søger ind og bliver afvist et andet sted.
Jeg vil derfor bare høre ministeren, om ministeren anerkender, at vi har andre dele af vores uddannelsessystem, hvor efterspørgslen er enormt stor, både på at få lov til at læse og i forhold til arbejdsmarkedets efterspørgsel på at få lov til at ansætte dimittenderne bagefter, ud over de fire velfærdsuddannelser her.
Christina Egelund (M), 2023-11-23:
Det anerkender jeg fuldstændig, og derfor ærgrer det mig da også helt vildt, at Radikale Venstre ikke vil være med til at indgå en aftale om at øge optaget af internationale studerende i Danmark.
Katrine Robsøe (RV), 2023-11-23:
Det ærgrer spilleme også mig, at man har en regering, der rent faktisk forkorter uddannelser og er med til at lukke tusindvis af uddannelsespladser i vores land, hvad man fortsat er i gang med at gøre på grund af erhvervsakademierne, og at vores universiteter skal tvinges til at lukke, selv om de ikke kan få lov til at flytte ud, som spørgeren før mig spurgte om.
Men jeg vil egentlig godt høre, om ministeren anerkender, at vi står med en højaktuel udfordring med, at bl.a. uddannelsesinstitutioner som DTU og ITU på nuværende tidspunkt ikke kan få lov til at optage flere på deres hovedcampusser.
Kristian Bøgsted (DD), 2023-11-23:
Jeg skal egentlig bare forstå det her rigtigt, for jeg hører jo ministeren stå og sige, at vi mangler studerende på pladserne inde i de store byer.
Er det rigtigt forstået, at regeringen og ministeren dermed siger, at vi ikke skal have uddannelser i hele landet, fordi vi først skal fylde op inde i storbyerne?
Det er lidt sådan, jeg hører det, der bliver sagt, altså at det ikke nytter noget at oprette uddannelsesinstitutioner andre steder, når vi har tomme pladser inde i storbyerne.
Er det det, ministeren mener?
Christina Egelund (M), 2023-11-23:
Nej, det er ikke i nærheden af at være det, ministeren mener.
Det er også derfor, vi har tilbagejusteret en del af udflytningsaftalen.
Resten fortsætter jo, som man havde aftalt, og der opstår nye uddannelser rundtomkring i Danmark hele tiden.
Der er arkitektuddannelsen i Kalundborg, læreruddannelsen i Hillerød osv. osv.
Det, jeg bare siger om at mangle studerende, er, at vi jo samlet set som land i de næste mange år går ind i en stime, hvor ungdomsårgangene falder år for år og altså bliver mindre og mindre.
Kristian Bøgsted (DD), 2023-11-23:
Det er jo meget fint, men i og med at man ikke også opretter de her velfærdsuddannelser ude i landdistrikterne, får vi jo netop den situation, at vi affolker landdistrikterne.
Vi beder de unge mennesker om at flytte ind til storbyen, og vi ved alle sammen, at hvis man først stifter familie, kan det være svært at flytte tilbage igen.
Så anerkender ministeren, at vi kan risikere at komme til at stå og mangle de her uddannede mennesker ude i landdistrikterne, fordi vi har tvunget dem ind til storbyen for at tage deres uddannelse?
Christina Egelund (M), 2023-11-23:
Jamen jeg synes, jeg masser af gange har anerkendt, at vi demografisk er udfordret.
Det er jo min læsning af fremtiden, og det er derfor, vi også lægger op til videre reformer i resten af uddannelsessektoren.
Mohammad Rona (M), 2023-11-23:
Det sidste står selvfølgelig for ordførerens helt egen regning.
Vi fører den politik, som vi fører, og vi er jo en del af en regering.
Som jeg også har sagt flere gange, og som jeg også sagde under min tale, har vi absolut intet, altså intet, imod, at danskerne betaler noget mindre i strøm.
Jeg har heller ikke noget imod, at afgiften sænkes og sænkes helt ned til EU's minimumskrav – intet.
Jeg vil bare gerne se, hvordan vi kan finansiere det her uden at tage det direkte fra råderummet.
Så vidt jeg husker, var Lars Aagaard ikke en del af Moderaterne i 2021, og vi havde heller ikke et parti i 2021.
Det, han har udtalt i sin tid som direktør, skulle man jo have spurgt Lars Aagaard om, dengang han var direktør.
Det er jo også derfor, jeg siger, at jeg gerne vil være med til at drøfte det her, men at jeg også gerne vil være med til at kigge på, hvilke finansieringsmuligheder der kan være i forhold til de 7 mia. kr., og frem mod 2023 er det vel omkring 5 mia. kr.
Den del af det synes jeg er ret spændende at komme ind på.
Pernille Vermund (NB), 2023-11-23:
Tak for det.
Det er jo så tredje ordfører for regeringspartierne, der siger, at man i virkeligheden gerne ville sænke elafgiften, men at det bare skal ind i nogle forhandler, som vi lige nu er i gang med.
Nye Borgerlige har lagt en sænkelse af elafgiften på bordet i de skatteforhandlinger.
Så jeg må jo formode, at det er der, man så tager det her videre, eftersom jeg kan høre, at det flertal, som regeringen har, er imod at sænke afgiften til det niveau, som vi har foreslået i dag.
Men vi tager det selvfølgelig med og fortsætter videre i forhandlingerne.
Det positive må så siges at være, at både Moderaterne, Socialdemokratiet og Venstre i dag har sagt, at det er noget, der hører til i skatteforhandlingerne, og at man ikke er afvisende over for at sænke elafgiften.
Så må vi se, hvor det ender dér.
Mohammad Rona (M), 2023-11-23:
Ja, det er sådan set fuldstændig rigtigt.
Jeg synes, vi skal holde forhandlingerne i forhandlingslokalet og ikke i Folketingssalen.
Kim Edberg Andersen (NB), 2023-11-23:
Jeg synes, vi skal have nogle ting, vi også snakker om i Folketingssalen; det bliver jeg nødt til at sige.
Jeg synes, det er et rigtig godt princip, at vi ligesom bestemmer tingene herinde, men det kan da godt være, at jeg står alene med det i forhold til Moderaterne.
Noget, jeg ikke står alene med, er jo dybest set, at Moderaterne har klima-, energi- og forsyningsministerposten og en minister, som rent faktuelt har sagt det, og så har han så åbenbart ændret mening.
Men så skal jeg da finde finansieringen.
I går kom samme klimaminister med noget, som skaffede 2,5 mia. kr. ekstra i statskassen.
Det er så et råderum, I forhåbentlig ikke har nået at bruge endnu, og så er vi lidt i mål.
De sidste 3 mia. kr. var dem, som ordførerens formand fik til udenrigstjenesten, og så er vi helt i mål.
Så er det finansieret.
Nu er den jo finansieret med ting, som rent faktuelt er betalt af danskerne en gang.
Er Moderaterne imod, at danskerne så får lov til at få billigere strøm?
Det er jo finansieret nu, hr. Mohammad Rona.
Mohammad Rona (M), 2023-11-23:
Så den del kan vi jo sådan set godt være enige om.
Jeg kunne da bare godt tænke mig at vide, hvor den finansiering på 7 mia. kr. og så frem mod 2030 på 5 mia. kr. egentlig kommer fra.
Det er jo, som om råderummet er blevet til sådan et stort tag selv-bord, og det er det ikke.
Kim Edberg Andersen (NB), 2023-11-23:
Jeg ved ikke, om ordføreren ikke hørte, hvad jeg sagde.
Jeg synes, det var meget, meget nemt.
Vi fandt 2,5 mia. kr. i går i et lovforslag.
Der hævede vi kvoterne på erhverv.
Det koster dem 13 mia. kr., og det giver et merprovenu på 2,5 mia. kr.
Så bruger vi dem på elafgiften, og så er vi næsten i mål.
Udenrigsministeren er ude at bruge et sted mellem 2,5 mia. kr. og 3 mia. kr. på at styrke udenrigstjenesten.
Så er vi nede på de 5 mia. kr., og så mangler vi de sidste to, og dem kan jeg finde.
Nu har jeg meget få sekunder til at finde dem, men det er da imponerende, som de kan findes, og det er sjovt, som det er ufinansieret, når det er os, som ønsker danskerne det bedste og billig strøm, og ikke Moderaterne, som vel teknisk set bare ønsker at føre Socialdemokraternes politik.
Pernille Vermund (NB), 2023-11-23:
Tak for det.
Nye Borgerlige har lavet en fuldt finansieret 2035-plan, hvor vi også har finansieret at sænke elafgiften.
Til gengæld er det jo et faktum, at finansministeren i sommer fandt 16 mia. kr. ekstra i det økonomiske råderum.
Det er jo penge, som danskerne har betalt for meget i skatter og afgifter.
Ordføreren er jo også ordfører for et parti, som sidder på klima-, energi- og forsyningsministerposten, og jeg bliver nødt til at spørge: Hvad er der sket, siden ministeren i 2021 var administrerende direktør i det, der dengang hed Dansk Energi, og udtalte, at den høje elafgift hverken kan forsvares eller forklares, og så til det, som man mener i dag?
Altså, er politikken stadig den samme, og er det bare finansieringen, vi er uenige om?
Hvor står Moderaterne i forhold til elafgiften?
Mohammad Rona (M), 2023-11-23:
Tak for det.
En ting, vi slet ikke har været igennem, er jo, at en del af det øgede råderum faktisk kommer fra bl.a. international arbejdskraft på grund af den høje beskæftigelse.
Så det synes jeg jo lige er værd at bemærke.
Men først og fremmest tak til Nye Borgerlige for at fremsætte et beslutningsforslag, som vi i Moderaterne godt kan forstå hensigten bag, og som jeg i virkeligheden synes er sympatisk.
For det er korrekt, at vi i Danmark har nogle af de allerhøjeste energiafgifter i hele Europa og en elafgift, der er væsentlig højere end minimumskravet fra EU.
Det er en afgift, der berører den helt almindelige dansker økonomisk.
Derfor er det her forslag også noget, der kan gøre det billigere for den gennemsnitlige familie i Danmark.
Men det er også et forslag, der koster statskassen 7 mia. kr.
Moderaterne mener, at der ikke er penge til det, som der foreslås, i forhold til at man bare kan tage dem med et snuptag fra det økonomiske råderum.
Det er i hvert fald på bekostning af noget andet.
Derfor kan vi heller ikke støtte forslaget, men vi er åbne for en dialog og en forhandling i forhold til at sænke elafgiften.
Tak for ordet.
Kristian Bøgsted (DD), 2023-11-23:
Nu slutter ordføreren jo selv af med at nævne alle de her gode eksempler, altså at der er oprettet nogle nye uddannelser, og at der er et flot optag på dem.
Så er det bare, at jeg ikke kan forstå, hvorfor man er så bekymret for at oprette endnu flere uddannelsespladser ude i landdistrikterne.
Jeg har hørt det med, at vi mangler studerende, men når ordføreren selv kan stå og fremvise et flot optagelsestal på nyåbnede uddannelsesinstitutioner, så lad os da fortsætte i det spor.
For det er åbenbart tydeligt, at det virker.
Sigurd Agersnap (SF), 2023-11-23:
Jeg vil starte med det, som ordføreren indledte sit spørgsmål med, nemlig hvorvidt der er grøn strøm i det danske elnet.
Der er svaret i dag, at det er der jo ikke fuldt ud, men forventningen er jo, at vi i fremtiden skal opføre rigtig mange flere vindmøller, og det, at man ikke kan opføre et a-kraftværk her og nu, gør, at man skal sammenholde den grønne strøm, et a-kraftværk kunne producere, med den grønne strøm, vi forventer at kunne få fra de vindmøller, der bliver sat op i fremtiden.
Det er derfor, det ikke kan betale sig.
Så der er jo den forskel med hensyn til fremtid og nutid.
Med hensyn til den sociale balance i afgifterne, er det rigtigt, at afgifterne vender den tunge ende nedad, forstået på den måde, at det er forholdsvis dyrest for dem, der har mindst i vores samfund.
Derfor er det SF's politik, at vi har brug for grønne afgifter for at omlægge vores forbrug og lave et mindre CO 2 -aftryk, men at vi mener, at de laveste indkomster i samfundet skal kompenseres.
Det har man tidligere gjort med den grønne check, og vi mener også, man kan kigge på overførselsindkomsterne.
Vi mener ikke, at skattelettelser løser det problem, når fire ud af ti – og det er oftest dem med de laveste indkomster – ikke får del i dem.
Pernille Vermund (NB), 2023-11-23:
Hvis man skal oversætte det til noget, som almindelige danskere forstår, så vil SF hellere hive pengene op af lommerne på danskerne med en enormt høj elafgift for derefter at fordele dem til dem, der kunne forestille sig at stemme på Socialistisk Folkeparti.
Jeg håber virkelig, at de danskere, der sidder derhjemme med trængte økonomier, fordi renterne er stigende, og fordi fødevarepriserne stadig er høje, på trods af at inflationen ikke buldrer af sted, hører, hvad der bliver sagt i dag.
Altså, de skal være i lommen på politikerne frem for at have lov til at bestemme over flere af deres egne penge selv.
Det er klar besked til danskerne.